Na temelju članka 36. Statuta Općine Vladislavci („Službeni glasnik“ Općine Vladislavci br. 3/13, 3/17 i 2/18) i članka 6. Programa poticanja uređenja naselja i demografske obnove na području Općine Vladislavci za razdoblje od 2017. do 2022. godine. („Službeni glasnik“ Općine Vladislavci br. 6/17, 2/18, 4/18 i 11/18) i članka 19. Pravilnika o uvjetima, načinu i postupku ostvarivanja prava na potporu iz Programa poticanja uređenja naselja i demografske obnove na području Općine Vladislavci za razdoblje od 2017. do 2022. godine ( „Službeni glasnik“ Općine Vladislavci br. 3/18) općinski načelnik dana 4. siječnja 2019. godine, raspisuje

**JAVNI POZIV**

**za dodjelu nagrada**

**za najuređeniju okućnicu na području Općine Vladislavci u 2019. godini**

**u akciji "Zeleni cvijet - za ljepšu Općinu Vladislavci"**

1. **PREDMET JAVNOG POZIVA**

Raspisuje se javni poziv za dodjelu nagrade za najuređeniju okućnicu na području Općine Vladislavci u 2019. godini.

1. **PRIHVATLJIVI KORISNICI**

Prihvatljivi korisnici mjere iz točke I. javnog poziva su fizičke osobe - vlasnici i korisnici obiteljskih kuća i stanova na području Općine Vladislavci.

1. **IZNOS NAGRADE**
2. mjesto – nagrada u iznosu od 1.500,00 kuna
3. mjesto – nagrada u iznosu od 1.000,00 kuna
4. mjesto – nagrada u iznosu od 500,00 kuna
5. **NAČIN PROVEDBE**

Izbor najuređenije okućnice obavlja Povjerenstvo koje imenuje općinski načelnik.

Prijave se podnose od dana objave javnog poziva do 1. lipnja 2019. godine.

Uz obrazac prijave koji je sastavni dio ovog javnog poziva, podnositelji prijave prilažu:

* Preslik osobne iskaznice za podnositelja;
* Vlasnički list (moguće i isprintani s web stanice);
* preslika IBAN-a podnositelja zahtjeva
1. **PODNOŠNJE ZAHTJEVA**

Podnositelji svoje zahtjeve (na propisanom obrascu) uz prilaganje obvezne dokumentacije podnose poštom ili osobno svakim radnim danom JEDINSTVENOM UPRAVNOM ODJELU, OPĆINE VLADISLAVCI, K. Tomislava 141, Vladislavci, 31404 Vladislavci.

**Javni poziv otvoren je do 1. lipnja 2019.godine.**

Nepotpune i nepravodobne prijave neće se razmatrati, o čemu će se podnositelju prijave uputiti obavijest.

Pravo na nagradu ne može ostvariti fizička osoba za koju Jedinstveni upravni odjel Općine Vladislavci u postupku obrade podnesenog zahtjeva utvrdi da Općini Vladislavci duguje dospjelu obvezu na ime javnih i/ili nejavnih davanja.

Sukladno Zakonu o pravu na pristup informacijama („Narodne novine“ broj 25/13. i 85/15.), Općina Vladislavci kao tijelo javne vlasti obvezno je radi upoznavanja javnosti omogućiti pristup informacijama o svom radu pravodobnom objavom na internetskim stranicama ili u javnom glasilu. Slijedom navedenog, smatrati će se da je osoba podnošenjem Zahtjeva za potporu koji sadrži njegove osobne podatke dala privolu za njihovu obradu i korištenje za javnu objavu, a u svrhu zbog koje su zatraženi.

1. **ISPLATA NAGRADE**

Na prijedlog Povjerenstva za izbor najuređenije okućnice, odluku o dodjeli nagrada za 1. do 3. mjesta donosi općinski načelnik. Nagrada se isplaćuje na žiro ili tekući račun primatelja nagrade.

KLASA: 363-01/19-10/01

URBROJ: 2158/07-02-19-01

Vladislavci, 4. siječnja 2019.

Općinski načelnik

Marjan Tomas